Kart over det assyriske rike i oldtiden
**Assyrere** (gammelsyrisk: ܣܘܪܝܝܐ) er et etnisk folk som har sin opprinnelse i oldtidens Mesopotamia (senere Assyria i samme område), det vil si dagens Irak, vestlige Iran, Syria og sørøstlige Tyrkia. På grunn av krig og forfølgelser har hundretusener av assyrere opp gjennom historien flyktet til Kaukasus, Libanon, Syria, Europa, USA og Australia og andre steder. De er et semittisktalende folk som snakker og skriver særskilte dialekter av syrisk (østarameisk) eksklusivt for Mesopotamia og dets umiddelbare omgivelser. 

Som folkegruppe sporer assyrerne sin slekt tilbake til de gamle sumerisk-akkadiske i Mesopotamia for rundt 4000–3500 f.Kr. og i særdeleshet til de nordlige regionen av de akkadiske områdene som ble kjent som Assyria en gang rundt 2300 f.Kr. Den assyriske nasjon eksisterte som en uavhengig stat og ofte som det mektigste riket i østlige Asia fra 2300 f.Kr. og fram til slutten av 600-tallet f.Kr. Assyria forble en politisk enhet selv etter at det falt sammen og ble styrt som en okkupert provins under ulike andre riker fra slutten av 600-tallet f.Kr. og fram til midten av 600-tallet e.Kr. da det ble oppløst. Det assyriske folk har gradvis blitt en minoritet i sitt hjemland siden den gang.

I dag er deres gamle område en del av flere nasjoner: nordlige Irak, deler av Tyrkia og nordøstlige Syria. De er innfødte til og har tradisjonelt levd over hele det som i dag er Irak, nordøstlige Syria, nordvestlige Iran og sørøstlige Tyrkia.

Tradisjonelt omfatter de tilhengere av kristne kirker som benytter den vest- eller østsyriske ritus og som tradisjonelt har brukt arameisk som liturgisk språk. «Assyrere» kan i snever forstand betegne tilhengerne av Østens assyriske kirke. Vanligvis brukes navnet i en videre betydning, som også omfatter tilhengere av blant annet den kaldeisk-katolske kirke, den syrisk-katolske kirke, den syrisk-ortodokse kirke og Østens gamle kirke (såfremt de bor i eller stammer fra Midtøsten).

Assyrere snakker forskjellige øst-semittiske språk som assyrisk, kaldensk og suroyo, men også arabisk, persisk, tyrkisk eller andre språk, alt etter hvilken stat de bor i. Det bor i dag 3-4 millioner assyrere i verden  I nyeste tid har Irak-krigen fortrengt de assyriske lokalsamfunn da dets folk har møtt etnisk og religiøs forfølgelse ved islamister og arabisk og kurdisk nasjonalisme. Av de rundt en millioner eller flere irakere som er rapportert av De forente nasjoner for å ha flyktet fra Irak siden okkupasjonen er bortimot 40 prosent assyrere, skjønt assyrere utgjorde kun rundt 3 prosent av den tidligere irakiske befolkningen fra før krigen. I henhold til en rapport fra 2013 er det beregnet at kun 300 000 assyrere er igjen i Irak.

Referanser
----------

1. ↑   MacDonald, Kevin (29. juli 2004): «Socialization for Ingroup Identity among Assyrians in the United States» Arkivert 10. juni 2007 hos Wayback Machine.. Avhandlig presentert ved symposium for sosialisering av sluttet gruppeidentitet ved møtene til *International Society for Human Ethology*, Gent, Belgia. Sitat: «Based on interviews with community informants, this paper explores socialization for ingroup identity and endogamy among Assyrians in the United States. The Assyrians descent from the population of ancient Assyria (founded in the 24th century BC), and have lived as a linguistic, political, religious, and ethnic minority in Iraq, Iran, Syria and Turkey since the fall of the Assyrian Empire in 608 BC. Practices that maintain ethnic and cultural continuity in the Near East, the United States and elsewhere include language and residential patterns, ethnically based Christian churches characterized by unique holidays and rites, and culturally specific practices related to life-cycle events and food preparation. The interviews probe parental attitudes and practices related to ethnic identity and encouragement of endogamy. Results are being analyzed.»
2. ↑  UNPO estimates
3. ↑  SIL Ethnologue: Estimate for the «ethnic population» associated with Assyrian Neo-Aramaic.
4. ↑   «Assyrian Christians 'Most Vulnerable Population' in Iraq». *The Christian Post*. Arkivert fra originalen den 6. desember 2006.
5. ↑   «Iraq's Christian community, fights for its survival». *Christian World News*.
6. ↑  «U.S. Gov't Watchdog Urges Protection for Iraq's Assyrian Christians» Arkivert 11. desember 2007 hos Wayback Machine.. *The Christian Post*.
7. ↑   Christian Official: «The Number of Christians in Iraq Has Dropped to Three-Hundred Thousand»
8. ↑   «Christian Oppression in Iraq - Speeches: Scottish Conservatives European Parliament». *Struanstevenson.com*. 2013.

Se også
-------

* Assyriska Föreningen

Eksterne lenker
---------------

* A virtual Assyria: Cyberland
* A virtual Assyria: Christians from the Middle East
* Traditional Assyrian Costumes

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** BNF **·** BNF (data) **·** NKC
 |